Document ID: 32009R0566

32009R0566
L 168/20
SLUŽBENI LIST EUROPSKE UNIJE
29.06.2009.
UREDBA KOMISIJE (EZ) br. 566/2009
od 29. lipnja 2009.
o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Melton Mowbray Pork Pie (ZOZP))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4.,
budući da:
(1)
U skladu s člankom 6. stavkom 2. Uredbe (EZ) br. 510/2006 i člankom 17. stavkom 2., zahtjev Ujedinjene Kraljevine za registraciju naziva „Melton Mowbray Pork Pie” objavljen je u Službenom listu Europske unije (2).
(2)
Budući da Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u registar.
(3)
Međutim, u skladu s člankom 13. stavkom 3. drugim podstavkom Uredbe (EZ) br. 510/2006, može se odrediti prijelazno razdoblje za poduzeća s nastanom u državi članici u kojoj se nalazi zemljopisno područje, pod uvjetom da su dotična poduzeća zakonito stavljala na tržište dotične proizvode i koristila bez prestanka dotičan naziv najmanje pet godina koje su prethodile datumu objave iz članka 6. stavka 2. te Uredbe, te podnijela prigovor o toj točki u postupku podnošenja nacionalnih prigovora iz njezina članka 5. stavka 5.
(4)
U dopisu primljenom 6. travnja 2009. tijela Ujedinjene Kraljevine potvrdila su Komisiji da sljedeća poduzeća s nastanom na njihovom državnom području ispunjavaju uvjete utvrđene u članku 13. stavku 3. drugom podstavku Uredbe (EZ) br. 510/2006: Pork Farms Ltd, Stobarts Ltd i Kerry Foods Ltd.
(5)
Tim se poduzećima treba dopustiti da i dalje koriste registrirani naziv „Melton Mowbray Pork Pie” tijekom prijelaznog razdoblja od pet godina od stupanja na snagu ove Uredbe,
DONIJELA JE OVU UREDBU:
Članak 1.
Naziv naveden u Prilogu ovoj Uredbi upisuje se u Registar.
Pork Farms Ltd, Stobarts Ltd i Kerry Foods Ltd smiju, međutim, nastaviti koristiti naziv u razdoblju od pet godina od dana stupanja na snagu ove Uredbe.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. lipnja 2009.

Labels: 3
17
18
6